92,0 miljoni euro suuruse kuluprofiili ületamist tasakaalustab selle sektori sihtotstarbelise tulu arvessevõtmine, mida silmas pidades on vahe 56,2 miljonit eurot (vt lisa allmärkus*). Väike kõrvalekalle kuluprofiilist ei ole üllatav, sest tootjarühmadele eeltunnustuse saamiseks antava abi eraldamine on järk-järgult lõppemas ning käimasolevate erakorraliste meetmetega seotud eelarveassigneeringute kasutuselevõtu kiirust ei saa usaldusväärselt hinnata.

Lisas, milles kajastatakse 2017. aasta eelarve esialgset täitmist 31. mai 2017. aasta seisuga, ei ole puu- ja köögiviljasektori ning tootmiskohustusega sidumata otsetoetuste eelarveassigneeringute real eelnimetatud sihtotstarbelist tulu arvesse võetud. Tegemist on kõnealuste eelarveartiklitega seotud heakskiidetud assigneeringutega, mis on vastavalt 661,5 miljonit eurot ja 33 191,8 miljonit eurot.

Kulude ja eelarveassigneeringute võrdlus ei kajasta käesoleval juhul täielikult tegelikku olukorda põhitoetuskavale eraldatud sihtotstarbelise tulu tõttu (vt ka punkt 2 eespool). Sihtotstarbelist tulu arvesse võttes jäävad maksed 2 205,9 miljoni euro võrra allapoole täitmisprofiili (vt lisa allmärkus (*)), kuid see tulemus on märkimisväärselt parem 2016. eelarveaasta sama aja tulemusest (9 525,3 suurune vahe).

Otsetoetusteks kasutatud assigneeringute summa oli kasutamisprofiiliga võrreldes 321,2 miljonit eurot väiksem. Võttes arvesse selle eelarvepeatüki jaoks eraldatud tulu (vt ka punkt 2 eespool), täheldatakse alakasutamist ligikaudu 2,5 miljardi euro ulatuses. Tuleb aga märkida, et 34,9 miljardi euro ärakasutamine 31. maiks 2017 on tegelikult suur edusamm võrreldes 30,5 miljardi euro kasutamisega samaks ajaks eelmisel aastal, mis oli 2013. aasta ühise põllumajanduspoliitika reformi kohaste otsetoetuste kavade rakendamise esimene aasta.

Kõnealune võrreldes kasutamisprofiiliga tekkinud ülekasutamine tuleneb peamiselt eespool punktis 3.1.3 osutatud erakorralisest kohandamistoetusest, millega seoses deklareeritakse sealihasektorile eraldatud toetuse kulud käesolevas artiklis, samas kui eelarveassigneeringute kogusumma kantakse eelarveartiklisse 05 02 12 – piim ja piimatooted. Tulemuseks on käesoleva artikli puhul heakskiidetud assigneeringute ülekasutamine, mis on kaetud assigneeringute ülekandmistega eelarveartiklist 05 02 12.

Kõnealuse eelarveartikli täitmise tasemele avaldab olulist mõju loomakasvatussektori erakorralise kohandamistoetuse kasutuselevõtt . Selle toetuskava assigneeringute summa (350 miljonit eurot) on kantud eelarvesse eelarverea 05 02 12 99 – Muud meetmed (piim ja piimatooted) all. Kuna mõni liikmesriik otsustas eraldada osa toetussummast muude loomakasvatussektorite tootjatele, on kõnealuse eelarveartikli assigneeringuid kasutusele võetud vähem, kui eelarves ette nähtud.

·piimamaksust saadava tulu jääk ulatus 2,7 miljoni euroni;

aastast 2016 aastasse 2017 üle kantud sihtotstarbeliste tulude summa oli 1 304 miljonit eurot.

Seega on EAGFi kulude katmiseks olemas sihtotstarbelist tulu 2017. aasta 31. mai seisuga 2 043,5 miljonit eurot, millele lisanduvad eeldatavasti eelarveaasta jooksul kogutavad lisasummad.

5.Kokkuvõte

EAGFi 2017. aasta eelarveassigneeringute esialgne kasutamine kuni 31. maini 2017 näitab, et liikmesriikidele iga kuu makstavad summad jäävad 254,8 miljoni euro võrra allapoole arvestuslikku kasutamisprofiili. See vahe on aga 31. märtsi 2017 olukorraga võrreldes märkimisväärselt vähenenud.

Olemasolevate sihtotstarbeliste tulude summa on juba 2 043,5 miljonit eurot ja sellele lisanduvad eeldatavasti eelarveaasta jooksul kogutavad lisasummad.

Praegu eeldab komisjon, et turuga seotud kulude ja otsetoetustega seotud eelarveassigneeringute kasutuselevõtt kiireneb eelolevatel kuudel, eelkõige teatavates liikmesriikides, ning et kõik otsetoetused makstakse 2017. aasta eelarve koostamisel eeldatud ajal. Lisaks on komisjon seisukohal, et aasta lõpuks olemas olev sihtotstarbeline tulu on piisav, et katta nii puu- ja köögiviljasektori tootjaorganisatsioonide rakendusfondide kui ka põhitoetuskava kulud.